Laura Hirvi

Laura Hirvi (s. 16. heinäkuuta 1980 Mannheim, Saksa) on etnologi, Metan Saksan, Itävallan ja Sveitsin yhteiskuntapolitiikan johtaja sekä Berliinissä toimivan Suomen Saksan-instituutin entinen johtaja375 humanistia, Helsingin yliopisto. Viitattu 5.3.2017.

Hirvi on toiminut Metan palveluksessa vuodesta 2022. Tätä ennen toimi Suomen Saksan-instituutin johtajana vuoden 2015 alusta vuoteen 2021. Sitä ennen hän oli vuosina 2013–2015 tutkijatohtori Helsingin yliopistossa sekä vuosina 2006–2008 saksan kielen tuntiopettaja Jyväskylän yliopistossa ja Jyväskylän kaupungin palveluksessa.

Vuonna 2004 Hirvi suoritti kandidaatintutkinnon etnologiasta Freie Universität Berlinissä Saksassa, jonka jälkeen hän suoritti maisterintutkinnon Jyväskylän yliopistossa. Hirvi väitteli vuonna 2013 filosofian tohtoriksi etnologian alan tutkimuksella "Identities in Practice: a Trans-Atlantic Ethnography of Sikh Immigrants in Finland and in California", joka käsitteli Suomessa ja Kaliforniassa asuvia sikhejä.

2017 Hirvi toimi Sitran Ratkaisu 100 -kilpailun tuomariston puheenjohtajana.

 Lähteet 

 Aiheesta muualla 
 Laura Hirve kotisivu  

Luokka:Suomalaiset etnologit
Luokka:Kulttuuri-instituuttien johtajat
Luokka:Vuonna 1980 syntyneet
Luokka:Elävät henkilöt